Мерапрыемства традыцыйна арганізоўваецца Польскім інстытутам у Мінску і БІП. Адкрываючы пленарнае пасяджэнне, прарэктар па навуковай рабоце Васіль Банько адзначыў, што лік падобных навуковых мерапрыемстваў, наладжаных сумесна БІП і Польскім Інстытутам, даўно стаў двухзначным: акрамя серыі канферэнцый на тэматыку беларускай сталіцы, удала рэалізаваны шэраг іншых падобных праектаў па гісторыі і культуры Беларусі. Іх вынікі прадстаўлены ў адпаведных зборніках і атрымалі самыя высокія ацэнкі спецыялістаў. Таксама прывітала прысутных дырэктар Польскага Інстытута Уршуля Дарашэўска, адзначыўшы высокі ўзровень гэтай серыі канферэнцый і пажадаўшы плёну сёлетнім сустрэчам.